́ же, восхо́щетъ ли кто̀ прилучи́вшагѡся путѝ косну́тися безъ̑ наста́вника непреле́стна, не у̀ позна́въ ѻ́нагѡ; єще́ же и пучи̂ны морскі̂я безъ̑ иску́снагѡ ко́рмчагѡ, подо́бнѣ же и каковы̂я-либо хи́трѡсти и худо́жєства безъ̑ учи́теля непогрѣ́шна: хи́трости же хи́тростей, и худо́жества худо́жествъ, и ко бг҃у веду́щія стезѝ и безмѣ́рныя мы́сленныя пучи́ны, си́рѣчь, и́ноческагѡ жи́тельства, є́же уподо́бися а́гг҃льскому житію̀, смѣ́етъ ли кто̀ начина́ти ѡбуча́тися, и коне́цъ сегѡ̀ вѣ́руетъ ли себѣ̀ получи́ти безъ̑ наста́вника и ко́рмчагѡ, и иску́снагѡ и и́стиннагѡ учи́теля;́й вои́стинну, како́въ бы ни бы́лъ, умо́мъ себѐ прельща́етъ, и пре́жде, є́же положи́ти нача́ло, прельсти́ся, я́кѡ не по зако́ну ѡбуча́яйся, я́коже и напроти́въ ѻте́чєскимъ повину́яйся положе́ніямъ, пре́жде да́же не по́йде, конца̀ дости́же